КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикалöн удж рынокын ёсьлун чинтöм кузя содтöд мераяс (2011 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöяс вынсьöдöм йылысь**

«Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн сьöмкудъяслы федеральнöй сьöмкудйысь субсидияяс 2010 да 2011 воясын сетöм йылысь» Россия Федерацияса Правительстволöн 2009 во öшым тöлысь 14 лунся 1011 №-а шуöм, «Коми Республикалöн удж рынокын ёсьлун чинтöм кузя содтöд мераяс (2011 во)» торъя мога республиканскöй уджтас йылысь» Коми Республикаса Правительстволöн 2010 во öшым тöлысь 30 лунся 492 №-а шуöм серти Коми Республикаса Правительство шуис:

Вынсьöдны «Коми Республикалöн удж рынокын ёсьлун чинтöм кузя содтöд мераяс (2011 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöяс содтöдын индöм серти.

Коми Республикаса Юралысь В.Гайзер

Сыктывкар

2011 вося рака тöлысь 1 лун

35 №

ВЫНСЬÖДÖМА

Коми Республикаса Правительстволöн

2011 во рака тöлысь 1 лунся 35 №-а шуöмöн

(содтöд)

«Коми Республикалöн удж рынокын ёсьлун чинтöм кузя содтöд мераяс (2011 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан

**ПРАВИЛÖЯС**

1. Тайö Правилöясыс урчитöны Коми Республикаса Правительстволöн 2010 во öшым тöлысь 30 лунся 492 №-а шуöмöн вынсьöдöм «Коми Республикалöн удж рынокын ёсьлун чинтöм кузя содтöд мераяс (2011 во)» торъя мога республиканскöй уджтаслысь (водзö – Уджтас) мероприятиеяс сьöмöн могмöдöм вылö сьöм сетан да рöскодуйтан пöрадок (водзö – Правилöяс), мый могмöдсьö сьöмöн федеральнöй сьöмкудйысь, мый сетсьö субсидияясöн «Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн сьöмкудъяслы федеральнöй сьöмкудйысь субсидияяс 2010 да 2011 воясын сетöм йылысь» Россия Федерацияса Правительстволöн 2009 во öшым тöлысь 14 лунся 1011 №-а шуöм серти (водзö – Россия Федерацияса Правительстволöн 2009 во öшым тöлысь 14 лунся 1011 №-а шуöм) да мый воис Коми Республикаса республиканскöй сьöмкудйö, да мый могмöдсьö сьöмöн Коми Республикаса республиканскöй сьöмкудйысь, мый артыштöма Уджтас мероприятиеяс сьöмöн могмöдöм вылö Коми Республикаса республиканскöй сьöмкудйын (водзö – сьöм средствояс).

2. Сьöм средствояс сетсьöны да рöскодуйтсьöны Россия Федерацияса Правительстволöн 2009 во öшым тöлысь 14 лунся 1011 №-а шуöмлысь панасъяс, «2011 во вылö да 2012 да 2013 воясся планöвöй кадколаст вылö федеральнöй сьöмкуд йылысь» Федеральнöй оланпас збыльмöдан мераяс йылысь» Россия Федерацияса Правительстволöн 2010 во öшым тöлысь 28 лунся 1171 №-а шуöмлысь панасъяс, «2011 во вылö Коми Республикаса республиканскöй сьöмкуд йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2010 вося öшым тöлысь 20 лунся 450 №-а шуöмлысь панасъяс, «Федеральнöй сьöмкуд, Россия Федерацияса субъектъяслысь сьöмкудъяс кассöвöя могмöдан ног йылысь да лöсялана сьöмкудъяс збыльмöдöм кузя Россия Федерацияса субъектъяслöн финансöвöй органъяслысь да муниципальнöй юкöнъяслысь торъя могъяс Федеральнöй казначейство мутас органъясöн збыльмöдан ног йылысь» Россия Федерацияса казначействолöн 2008 во йирым тöлысь 10 лунся 8н №-а тшöктöдлысь панасъяс тöд вылö босьтöмöн.

3. Сьöм средствояс сетсьöны, медым могмöдны сьöмöн Уджтаслысь татшöм мероприятиеяс:

а) уджалысьясöс, кодъясöс кöсйöны мездыны удж вылысь (удж сулалöм, абу тырвыйö уджалан кад пыртöм, уджалысьясöс уджысь мездöм кузя мероприятиеяс нуöдöм), производство юкöнлöн организацияясса уджалысьясöс, кодъяс инвестиция проектъяс серти выльысь вöчöны да выльмöдöны производство, нывбабаясöс, кодъяс уджалöны лёк да сьöкыд условиеа удж вылын, лёк производствоысь петкöдöм могысь уджсикасö водзвыв велöдöм да стажировка нуöдöм (водзö – уджалысьясöс водзвыв велöдöм, стажировка);

б) нывбабаясöс, кодъяс быдтöны 3 арöсöдз кага, уджсикасö велöдöм, выльысь велöдöм да налысь уджсикас кыпöдöм;

в) йöзлысь дзоньвидзалун видзöм выльмöдан уджтас серти врачьясöс уджсикасö выльысь велöдöм;

г) общественнöй уджъяс котыртöм, недыр кад вылö уджöн могмöдöм система котыртан да кар котыртан предприятиеясса уджалысьясöс, кодъясöс кöсйöны мездыны удж вылысь, а сiдзжö урчитöм ногöн шуöма найöс уджтöмалысь гражданаöн либö удж корсьысь гражданаöн, кодъяс олöны удж рынокын ёсьлуна уна профиля олан пунктъясын (водзö – общественнöй да недыр кадся уджъяс котыртöм);

д) велöдан учреждениеясса выпускникъяслöн стажируйтчöм наöн уджалан опыт босьтöм могысь (водзö – выпускникъяслöн стажируйтчöм);

е) прöст вермытöмъясöс, челядь-вермытöмъясöс быдтысь бать-мамöс, уна челядя бать-мамöс уджöн могмöдöмлы отсöг;

ж) уджтöмалысь гражданаöс ас отсöгнас уджöн могмöдöмлы отсалöм да уджтöмалысь гражданаöн, кодъяс восьтiсны ас делö, уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм.

4. 2011 воын Коми Республикалöн удж рынокын ёсьлун чинтöм вылö веськöдöм содтöд мероприятиеяс збыльмöдан ногсö да условиеяссö урчитö Коми Республикаса олысьясöс уджöн могмöдан веськöдланiн (водзö – Веськöдланiн) да сiйöс колана ногöн йöзöдöны Веськöдланiнлöн öтуввез-сайтын найöс примитан лунсянь куим уджалан лунöн.

5. Сьöмöн могмöдöны Коми Республикаса канму казённöй учреждениеяс – олысьясöс уджöн могмöдан шöринъяс (водзö – олысьясöс уджöн могмöдан шöринъяс) сёрнитчöмъяс серти, кодъяс колана ногöн кырымалöма олысьясöс уджöн могмöдан шöринъяс да организацияяс, велöдан заведениеяс, граждана костын, кодъясöс колана ногöн лыддьöма уджтöмалысьясöн, вылынджык шуöм сёрнитчöмъясöн урчитöм ног серти да кадö.

6. Уджалысьясöс водзвыв велöдiгöн, стажировка дырйи, уджсикасö велöдöм котыртiгöн, нывбабаясöс, кодъяс быдтöны 3 арöсöдз кага да кöсйöны петны удж вылö, уджсикасö велöдiгöн, выльысь велöдiгöн да уджсикас кыпöдiгöн, а сiдзжö врачьясöс уджсикасö выльысь велöдiгöн сьöм средствояс сетöны:

1) велöдчöмысь (стажируйтчöмысь) рöскод мынтöм вылö велöдан заведениеяслы канму контракт (сёрнитчöм) серти, мый кырымалöма оланпастэчасöн урчитöм ног серти;

2) мöд местаö да бöр велöдчыны мунöм вылö, велöдчан кадö мöд местаын олöм дырйи олан жыр кöртымалöм вылö рöскод, а сiдзжö велöдчанiнöдз да бöр мунан кадö видзан суточнöй рöскод вештöм вылö организацияяслы сы мында, мыйта артыштöма «Олысьясöс уджöн могмöдан канму органъясöн вöзйöм кузя мöд местаö уджавны либö велöдчыны мöдöдöмкöд йитöдын уджтöмалысь гражданалысь материальнöй рöскод сьöмöн могмöдöм йылысь» Россия Федерацияса Правительстволöн 2007 во сора тöлысь 2 лунся 422 №-а шуöмöн;

3) организацияяслы, кодъяслöн эм велöдöм вылö инöда лицензия, медым бергöдны велöдчöмысь рöскод сёрнитчöм серти, мый кырымалöма урчитöм оланпастэчас ногöн.

7. Общественнöй да недыр кадся уджъяс котыртöм дырйи сьöм средствояс сетсьöны общественнöй да недыр кадся уджъясын участвуйтысьяслы уджысь мынтысьöм вылö рöскод организацияяслы вештöм вылö, мый тöлысьнас Россия Федерацияса оланпастэчасöн урчитöм уджысь мынтысян медiчöт ыдждаысь абу унджык (районнöй коэффициентöн да канму абу сьöмкуда фондъясö страхöвöй взносъясöн).

8. Выпускникъяслöн стажируйтчöм дырйи сьöм средствояс сетсьöны организацияяслы рöскод вештöм вылö, медым:

1) мынтыны уджысь велöдан учреждениеясын стажируйтчöм выпускникъяслы (водзö – стажируйтчысь участвуйтысьяс), мый тöлысьнас Россия Федерацияса оланпастэчасöн урчитöм уджысь мынтысян медiчöт ыдждаысь абу унджык (районнöй коэффициентöн да канму абу сьöмкуд фондъясö страхöвöй взносъясöн);

2) мынтыны туйдöмысь-велöдöмысь, мый тöлысьнас быд стажируйтчысь участвуйтысь вылö Россия Федерацияса оланпастэчасöн урчитöм уджысь мынтысян медiчöт ыдждаысь джынсьыс абу унджык (районнöй коэффициентöн да канму абу сьöмкуд фондъясö страхöвöй взносъясöн).

Стажируйтчöмсö кö котыртö олысьясöс уджöн могмöдан шöрин, сэки стажируйтчысь участвуйтысьяслы тайö пунктöн урчитöм уджысь мынтысьöм вылö рöскодсö мынтöны сы мында, мыйта арталöма Олысьясöс уджöн могмöдан Коми Республикаса веськöдланiн 2011 во вылö Коми Республикаса республиканскöй сьöмкудысь сьöмкуда обязательствояслöн лимит серти.

9. Вермытöмъясöс, челядь-вермытöмöс быдтысь бать-мамöс, уна челядя бать-мамöс уджöн могмöдöмлы отсöг кузя мероприятиеяс котыртöм дырйи сьöм средствояс сетсьöны уджöн могмöдöм вылö вермытöмлы торъя уджалан места вылö, челядь-вермытöмöс быдтысь бать-мамлы, уна челядя бать-мамлы уджалан места вылö (сы лыдын гортса) оборудование ньöбöм, монтируйтöм да индöм вылö рöскод организацияяслы вештöм вылö, мый öти уджалан местаысь ветымын сюрс шайтысь абу унджык.

10. Уджтöмалысь гражданаöс ас уджöн могмöдöмлы отсалöм да уджтöмалысь гражданаöн, кодъяс восьтiсны ас делö, уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм котыртöм дырйи субсидияяс сетсьöны колана ногöн лыддьöм уджтöмалысь гражданалы (водзö – уджтöмалысь граждана):

1) ас уджöн могмöдöм вылö уджтöмалöмысь мынтысьöм кузя дас кык пöвста пособиелöн медыджыд ыджда (öтчыдысь);

2) уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм вылö уджтöмалöмысь мынтысьöм кузя дас кык пöвста пособиелöн медыджыд ыджда быд лöсьöдöм уджалан местаысь.

11. Велöдан заведение тшöт вылö (услугаяс мынтöм вылö), организациялы, сы лыдын кодлöн эм велöдöм вылö инöда лицензия (рöскод вештöм вылö), уджтöмалысь гражданинлы (субсидия сетöм вылö) сьöм средствояс вуджöдö олысьясöс уджöн могмöдан шöрин татшöм документъяс вылö подуласьöмöн:

1) уджалысьясöс водзвыв велöдöм, стажировка, уджсикасö велöдöм котыртöм, нывбабаясöс, кодъяс быдтöны 3 арöсöдз кага да кöсйöны петны удж вылö, уджсикасö велöдöм, выльысь велöдöм да уджсикас кыпöдöм, а сiдзжö врачьясöс уджсикасö выльысь велöдöм:

а) олысьясöс уджöн могмöдан шöрин да велöдан заведение костын оланпастэчасöн урчитöм ног серти кырымалöм канму сёрнитчöм содтöдöн:

тшöтъяс (авансöвöй мынтысьöмъяс вöчигöн);

велöдöм серти вöчöм услугаясысь велöдан заведениелöн тшöт-фактураяс;

велöдöм серти услугаяслöн сетан-примитан акт, кодöс кырымалöма олысьясöс уджöн могмöдан шöринöн да велöдан заведениеöн уполномочитöм петкöдлысьяс;

б) олысьясöс уджöн могмöдан шöринлöн организациякöд сёрнитчöм, мый артыштö вештыны рöскодсö тайö Правилöяслöн 6 пунктса 2 подпунктöн артыштöм рöскод кузя организациялöн тайö Правилöяслöн 6 пунктса 2 подпунктöн артыштöм рöскод кузя вöчöм мынтöмъяс йылысь справка содтöмöн;

в) урчитöм оланпастэчас ногöн кырымалöм олысьясöс уджöн могмöдан шöринлöн велöдöм вылö инöда лицензияа организациякöд сёрнитчöм содтöмöн:

тшöтъяс (авансöвöй мынтысьöмъяс вöчигöн);

велöдöм серти вöчöм услугаясысь велöдан заведениелöн, кодлöн эм велöдöм вылö инöда лицензия, тшöт-фактураяс;

велöдöм серти услугаяслöн сетан-примитан акт, кодöс кырымалöма олысьясöс уджöн могмöдан шöринöн да велöдан заведениеöн, кодлöн эм велöдöм вылö инöда лицензия, уполномочитöм петкöдлысьяс;

2) общественнöй да недыр кадся уджъяс котыртöм:

а) общественнöй, недыр кадся уджъяс котыртöм кузя öтувъя удж йылысь олысьясöс уджöн могмöдан шöринлöн организациякöд сёрнитчöм;

б) уджысь мынтысьöм, канму абу сьöмкуд фондъясö страхöвöй взносъяс мынтöм вылö арталöм сьöм йылысь организациялöн справка;

3) выпускникъяслöн стажируйтчöм:

а) выпускникъяслöн стажируйтчöм котыртöм кузя öтувъя удж йылысь олысьясöс уджöн могмöдан шöринлöн организациякöд сёрнитчöм;

б) стажируйтчысь участвуйтысьяслы уджысь мынтысьöм вылö арталöм сьöм йылысь да туйдöмысь-велöдöмысь мынтысьöм йылысь организациялöн справка районнöй коэффициент да канму абу сьöмкуд фондъясö страхöвöй взносъяс артыштöмöн;

4) уджавтöм вермытöмъясöс, челядь-вермытöмöс быдтысь бать-мамöс, уна челядя бать-мамöс уджöн могмöдöмлы отсöг:

а) олысьясöс уджöн могмöдан шöринлöн организациякöд вермытöмлы уджöн могмöдöм вылö торъя уджалан места, челядь-вермытöмöс быдтысь бать-мамлы, уна челядя бать-мамлы уджалан места (сы лыдын гортса) могмöдöм котыртöм кузя öтувъя удж йылысь сёрнитчöм;

б) вермытöмлы торъя уджалан места вылö, челядь-вермытöмöс быдтысь бать-мамлы, уна челядя бать-мамлы уджалан места вылö (сы лыдын гортса) оборудование ньöбöм, монтируйтöм да индöм вылö организациялöн тшöт-фактура;

в) вöчöм уджъяслöн акт, мый кырымалöма олысьясöс уджöн могмöдан шöринлöн да организациялöн уполномочитöм петкöдлысьясöн;

5) уджтöмалысь гражданалöн ас уджöн могмöдöмлы отсалöм да уджтöмалысь гражданаöн, кодъяс восьтiсны ас делö, уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм – олысьясöс уджöн могмöдан шöрин да уджтöмалысь гражданин костын, кодi восьтiс ас делö да босьтiс субсидия уджтас серти, код серти урчитöма Коми Республикалöн удж рынокын ёсьлун чинтöм кузя содтöд мераяс, кырымалöм сёрнитчöм.

12. Сьöм средствояссö торъя мог вылö видзöм бöрся видзöдöны Россия Федерацияса оланпастэчас серти.

Вудж. Коснырева Е.Г., 11160 пас